*Proiect*

**LEGE**

**pentru modificarea și completarea art. 39 din Legea nr.414-XVI din 22 decembrie 2006 cu privire la asigurarea obligatorie de răspundere civilă pentru pagube produse de autovehicule**

Parlamentul adoptă prezenta lege.

**Art.I.** Art. 39 din Legea nr.414-XVI din 22 decembrie 2006 cu privire la asigurarea obligatorie de răspundere civilă pentru pagube produse de autovehicule (Monitorul Oficial al Republicii Moldova, 2007, nr.32-35, art.112) cu modificările și completările ulterioare, se modifică şi se completează după cum urmează:

alineatele (2) și (3) se modifică și vor avea următorul cuprins:

„(2) Utilizatorul de autovehicul înmatriculat în străinătate, la traversarea frontierei de stat a Republicii Moldova, este obligat să deţină certificatul de asigurare „Carte Verde” sau poliţa de asigurare RCA valabile.

(3) Utilizatorul de autovehicul înmatriculat în Republica Moldova este obligat să poarte în timpul conducerii poliţa de asigurare RCA.”

se completează cu alineatul (31) cu următorul cuprins:

„(31) Se interzice autorizarea trecerii frontierei de stat a mijloacelor de transport în lipsa asigurării obligatorii de răspundere civilă auto”.

**Art.II.** Guvernul, în termen de 2 luni de la data publicării prezentei legi, va aduce actele sale normative în conformitate cu prevederile prezentei legi.

**Președintele Parlamentului**